આપની મશ્ગુલીય્યતના આ સમયગાળામાં આલુસીનો કસીદો દરમિયાનમાં આવી ગયો, જેમકે આપે જોયુ કે ‘ખાતેમાએ મુસ્તદરક’ માટે આપે તમામ કાર્યો મુલ્તવી કરતા રહ્યા, પરંતુ અહીં બાબત કંઇક અલગ જ હતી. વાત હતી દીનના મહત્વના પાયાના અકીદાની અને તે પણ અશ્આરના સ્વપમાં અને ખાસ કરીને અરબોની દરમિયાન અસર કરવાવાળા કલામની. આ કારણે મોહદ્દીસ નૂરીએ હિમ્મતની કમર કસી અને ખુબજ ટુંકા સમયમાં એટલે કે બે મહિનામાં આલુસીના અયોગ્ય શંકા અને વાંધાનો જવાબ લખી નાંખ્યો. આ કિતાબ ‘ કશ્ફુલ્ અસ્તાર અન્ વજ્હીલ ગાએબે અનિલ અબ્સાર’ને 9 જમાદીઉસ્સાની હિ.સ. 1317 માં સંપૂર્ણ કરી, એટલે કે ખાતમાએ મુસ્તદરકને પાછળ છોડી દીધો અને આ કામને અગ્રતા આપી. કિતાબના મહત્વને નઝરમાં રાખતા મોહદ્દીસે નૂરીએ ખુદ પોતે તેના પ્રકાશનની વ્યવસ્થા કરી અને 17 જમાદીઉલ અવ્વલ હિ.સ. 1318 માં તેહરાનના ‘મતબુઆ હાજ અહમદ મોઅય્યદુલ ઓલમા’ ના થકી કિતાબ છપાઇ ગઇ.